Projekts

2019. gada Noteikumi Nr.

Rīgā (prot. Nr. . §)

**Grozījumi Ministru kabineta 2017.gada 25.aprīļa noteikumos Nr.225 “Noteikumi par ārzemniekam nepieciešamo finanšu līdzekļu apmēru un finanšu līdzekļu esības konstatēšanu”**

Izdoti saskaņā ar

[Imigrācijas likuma](http://likumi.lv/ta/id/68522-imigracijas-likums)

[4. panta](http://likumi.lv/ta/id/68522-imigracijas-likums#p4) pirmās daļas 5. punktu

un 4.2 panta trešo daļu

Izdarīt Ministru kabineta 2017.gada 25.aprīļa noteikumos Nr.225 “Noteikumi par ārzemniekam nepieciešamo finanšu līdzekļu apmēru un finanšu līdzekļu esības konstatēšanu” (Latvijas Vēstnesis, 2017, 97.nr.; 2018, 157.nr.) šādus grozījumus:

1. Izteikt 5.3.apakšpunktu šādā redakcijā:

“5.3. darba samaksa ne mazāk par strādājošiem noteikto mēneša vidējo bruto darba samaksu ārzemnieka paredzamajā nodarbinātības nozarē (otrajā līmenī) atbilstoši Eiropas Parlamenta un Padomes 2006. gada 20. decembra Regulai Nr. 1893/2006, ar ko izveido NACE 2. red. saimniecisko darbību statistisko klasifikāciju, kā arī groza Padomes regulu (EEK) Nr. 3037/90 un dažas EK regulas par īpašām statistikas jomām, iepriekšējā gadā (saskaņā ar Centrālās statistikas pārvaldes pēdējo publicēto informāciju), ja ārzemnieks saņem vīzu un tiesības uz nodarbinātību. Ja ārzemnieks tiks nodarbināts nozarē, kurā ir noslēgta ģenerālvienošanās atbilstoši Darba likuma 18.panta ceturtajā daļā noteiktajam, nepieciešamais finanšu līdzekļu apmērs ir darba samaksa ne mazāk par ģenerālvienošanās paredzēto minimālo darba samaksu.”;

2. Papildināt noteikumus ar 5.5.apakšpunktu šādā redakcijā:

“5.5. darba samaksa un kompensācija par darba braucienu izdevumiem, kas darba specifikas dēļ rodas darba braucienu laikā, atbilstoši strādājošiem noteiktajai mēneša vidējai bruto darba samaksai ārzemnieka paredzamajā nodarbinātības nozarē (otrajā līmenī) atbilstoši Eiropas Parlamenta un Padomes 2006. gada 20. decembra Regulai Nr. 1893/2006, ar ko izveido NACE 2. red. saimniecisko darbību statistisko klasifikāciju, kā arī groza Padomes regulu (EEK) Nr. 3037/90 un dažas EK regulas par īpašām statistikas jomām, iepriekšējā gadā (saskaņā ar Centrālās statistikas pārvaldes pēdējo publicēto informāciju), ja ārzemnieks saņem vīzu un tiesības uz nodarbinātību kā starptautiskos pārvadājumus veicoša transportlīdzekļa apkalpes loceklis.”.

3. Izteikt 11.4.apakšpunktu šādā redakcijā:

“11.4. darba samaksa atbilstoši strādājošo mēneša vidējai bruto darba samaksai ārzemnieka paredzamajā nodarbinātības nozarē (otrajā līmenī) atbilstoši Eiropas Parlamenta un Padomes 2006. gada 20. decembra Regulai Nr. 1893/2006, ar ko izveido NACE 2. red. saimniecisko darbību statistisko klasifikāciju, kā arī groza Padomes regulu (EEK) Nr. 3037/90 un dažas EK regulas par īpašām statistikas jomām, iepriekšējā gadā (saskaņā ar Centrālās statistikas pārvaldes pēdējo publicēto informāciju) – ja ārzemnieks pieprasa uzturēšanās atļauju saistībā ar nodarbinātību, kas nav minēta šo noteikumu 11.1., 11.2. vai 11.3. apakšpunktā. Ja ārzemnieks tiks nodarbināts nozarē, kurā ir noslēgta ģenerālvienošanās atbilstoši Darba likuma 18.panta ceturtajā daļā noteiktajam, nepieciešamais finanšu līdzekļu apmērs ir darba samaksa ne mazāk par ģenerālvienošanās paredzēto minimālo darba samaksu.;”.

4. Papildināt ar 11.4.1 apakšpunktu šādā redakcijā:

“11.4.1 darba samaksa un kompensācija par darba braucienu izdevumiem, kas darba specifikas dēļ rodas darba braucienu laikā, atbilstoši strādājošiem noteiktajai mēneša vidējai bruto darba samaksai ārzemnieka paredzamajā nodarbinātības nozarē (otrajā līmenī) atbilstoši Eiropas Parlamenta un Padomes 2006. gada 20. decembra Regulai Nr. 1893/2006, ar ko izveido NACE 2. red. saimniecisko darbību statistisko klasifikāciju, kā arī groza Padomes regulu (EEK) Nr. 3037/90 un dažas EK regulas par īpašām statistikas jomām, iepriekšējā gadā (saskaņā ar Centrālās statistikas pārvaldes pēdējo publicēto informāciju), ja ārzemnieks saņem uzturēšanās atļauju un tiesības uz nodarbinātību kā starptautiskos pārvadājumus veicoša transportlīdzekļa apkalpes loceklis.”.

Ministru prezidents Arturs Krišjānis Kariņš

Iekšlietu ministrs Sandis Ģirģens

Iekšlietu ministrs Sandis Ģirģens

Vīza: valsts sekretārs Dimitrijs Trofimovs

I. Briede, 67219546

[ilze.briede@pmlp.gov.lv](mailto:ilze.briede@pmlp.gov.lv)